
Felszámolások előre jelezhetőségének vizsgálata adatbányászati osztályozási módszerekkel

Kulcsszavak: felszámolás, adatbányászat, neurális háló
A TDK dolgozat célja, hogy feltárja a három (Dél-, Közép-, Nyugat-) dunántúli régió vállalatainak felszámolhatóságának előre jelezhetőségét. Magyarországon a csődtörvényt 1991-ben fogadták el, ezért a felszámolások előrejelzésének a hazai szakirodalom frissnek tekinthető a nemzetközi kutatásokhoz képest. Nemzetközi viszonylatban az 1980-as évektől kezdték alkalmazni az adatbányászati algoritmusokat a csődelőrejelzésben.
Az adatbázis, amely rendelkezésünkre állt lehetőséget kínált az adatbányászati eszközök használatához. Az adathalmaz tartalmazza a vállalkozások mérlegeit és eredménykimutatásait 2012-től 10 évre visszamenőleg. A mérleg és az eredménykimutatások sorainak felhasználásával képeztük azokat a pénzügyi mutatókat, amelyek segítségével próbáltuk elkülöníteni a normál működésű és a felszámolt vállalkozásokat. A 2008-ban kirobbanó gazdasági világválság a magyarországi magánszektorra is komoly hatással volt(van), ezért a TDK munka keretein belül arra is keressük a választ, hogy mi az azonosság vagy a különbség a két időszak felszámolásai között.
A dolgozatban az adatbányászati technikák közül a neurális hálókat használtuk a felszámolások előrejelzésére.
A tanulmány eredményeképpen olyan modellek kerültek kialakításra, amelyek az adott régiókban tevékenykedő vállalatok esetében képes lehet időben előre jelezni egy esetleges felszámolás közeli állapotot.



